Diari Oficial de la Generalitat Valenciana


Sumari del DOGV 8688, del 29-11-2019 (2019/11508)

RESOLUCIÓ de 27 de novembre de 2019, de la Direcció General de Política Lingüística i Gestió del Multilingüisme i de la Direcció General d'Inclusió Educativa, per la qual es dicten les instruccions per a la sol·licitud d'adaptacions en les escoles oficials d'idiomes valencianes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8688

Data del DOGV
:   29-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11981


Data del document
:   27-11-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 27 de novembre de 2019, de la Direcció General de Política Lingüística i Gestió del Multilingüisme i de la Direcció General d'Inclusió Educativa, per la qual es dicten les instruccions per a la sol·licitud d'adaptacions en les escoles oficials d'idiomes valencianes. [2019/11493]  
Índex  
Primer. Àmbit d'aplicació  
Segon. Procediment  
Annex I. Model de sol·licitud d'adaptació  
Annex II. Model d'informe d'adaptació  
En una societat tan diversa com l'actual, en la qual l'aprenentatge es desenvolupa al llarg de tot el cicle vital, es fa necessari que la resposta educativa a les necessitats de l'alumnat incloga també aquell que vulga completar la seua formació amb els ensenyaments d'idiomes.  
La Llei orgànica 2/2006, de 3 de maig, d'educació, contempla que les administracions educatives han de treballar pel principi d'inclusió educativa. En aquest context, l'acció dels serveis especialitzats d'orientació educativa, psicopedagògica i professional són un recurs fonamental, tal com es recull en el Decret 104/2018, de 27 de juliol, del Consell, el qual desenvolupa en el seu àmbit d'actuació aquests principis d'equitat i inclusió en el sistema educatiu. Aquest decret configura un nou paradigma en el qual els diferents professionals i els centres educatius, tant els que imparteixen ensenyaments de règim general com els de règim especial, són una part activa d'aquest nou model.  
  
L'Ordre 20/2019, de 30 d'abril, regula l'organització de la resposta educativa per a la inclusió en els centres educatius sostinguts amb fons públics, amb la finalitat de garantir l'accés, la participació, la permanència i el progrés de tot l'alumnat, com a nucli del dret fonamental a l'educació i des dels principis de qualitat, igualtat d'oportunitats, equitat i accessibilitat universal.  
Atés que l'article 18 del Decret 242/2019, de 25 d'octubre, d'establiment dels ensenyaments i del currículum d'idiomes de règim especial a la Comunitat Valenciana, contempla l'atenció a la diversitat, és necessari establir un procediment específic que regule l'adaptació d'aquests ensenyaments a les persones amb necessitats específiques de suport educatiu.  
Per tot això, i en virtut de les facultats conferides pel Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de l'article 87 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, la Direcció General de Política Lingüística i Gestió del Multilingüisme i la Direcció General d'Inclusió Educativa, resolen:  
  
Primer. Àmbit d'aplicació  
1. L'àmbit d'aplicació d'aquesta resolució és per a l'alumnat matriculat en les escoles oficials d'idiomes que sol·licita una adaptació per a les classes presencials i/o per a les proves d'avaluació.  
  
Segon. Procediment  
1. Alumnat escolaritzat en centres educatius de l'àmbit territorial de la Comunitat Valenciana.  
1.1. L'alumnat escolaritzat en un centre educatiu que imparteix ensenyaments de règim general ha d'emplenar la sol·licitud d'adaptació (annex I).  
1.2. A continuació ha de presentar-la en el servei especialitzat d'orientació del centre educatiu on es troba escolaritzat i adjuntar la documentació que acredite la seua situació personal.  
1.3. El servei especialitzat d'orientació del centre educatiu on es troba escolaritzat emetrà un informe (annex II), en el qual, d'acord amb la documentació adjunta a la sol·licitud, determinarà les necessitats específiques de suport educatiu de l'alumne o de l'alumna i, si és procedent, farà la proposta d'adaptació i la seua tipologia. En l'elaboració de l'informe s'han de tindre en compte les adaptacions realitzades a l'alumne o l'alumna en cursos anteriors a la data de sol·licitud de l'adaptació, llevat que es tracte de situacions sobrevingudes degudament acreditades.  
1.4. L'alumnat al qual se li ha proposat una adaptació en les classes presencials a l'escola oficial d'idiomes ha de presentar l'informe emés pel servei especialitzat d'orientació del centre educatiu a la direcció de l'EOI en què estiga matriculat perquè registre l'adaptació corresponent en el sistema ITACA i li ho notifique a la persona interessada.  
  
2. Alumnat no escolaritzat en ensenyaments de règim general  
2.1. L'alumnat no escolaritzat en un centre educatiu que imparteix ensenyaments de règim general de l'àmbit territorial de la Comunitat Valenciana i amb domicili en aquesta ha d'emplenar la sol·licitud d'adaptació (annex I) i ha de presentar-la al departament d'Orientació de l'últim centre on va estar escolaritzat o, si no és possible, al Servei Psicopedagògic Escolar (SPE) de la zona que corresponga al seu domicili. A la sol·licitud d'adaptació ha d'adjuntar la documentació que acredite la seua situació personal.  
2.2. La direcció del Servei Psicopedagògic Escolar (SPE) o la persona que exerceix la direcció del departament d'Orientació corresponent emetrà un informe (Annex II), en el qual, d'acord amb la documentació adjunta a la sol·licitud, determinarà les necessitats específiques de suport educatiu de l'alumne o l'alumna i, si és procedent, farà la proposta d'adaptació i la seua tipologia. En l'elaboració de l'informe s'ha de tindre en compte aquelles adaptacions, acreditades amb la documentació corresponent, realitzades a l'alumne o l'alumna durant la seua escolarització, llevat que es tracte de situacions sobrevingudes degudament acreditades.  
2.3. L'alumnat al qual se li ha proposat una adaptació en les classes presencials a l'escola oficial d'idiomes ha de presentar l'informe emés pel servei especialitzat d'orientació del centre educatiu a la direcció de l'EOI en què estiga matriculat perquè registre l'adaptació corresponent en el sistema ITACA i li ho notifique a la persona interessada.  
  
3. Alumnat procedent d'una altra comunitat autònoma  
3.1. L'alumnat matriculat en una EOI procedent d'una altra comunitat autònoma ha de procedir segons el que s'especifica en el punt 2 (alumnat no escolaritzat) d'aquest apartat.  
  
València, 27 de novembre de 2019.- La directora general d'Inclusió Educativa: Raquel Andrés Gimeno. El director general de Política Lingüística i Gestió del Multilingüisme: Rubén Trenzano Juan.